**Mór Városi Önkormányzat Képviselő-testületének**

**74/2024. (III.14.) határozata**

**a Dr. Zimmermann Ágoston Magyar-Angol Két Tanítási Nyelvű Általános Iskola tornaterem felújításával kapcsolatos tulajdonosi hozzájárulás tárgyában**

Mór Városi Önkormányzat Képviselő-testülete tulajdonosként hozzájárul az Önkormányzat tulajdonában lévő Mór, 1771 hrsz-ú ingatlanon fennálló Móri Dr. Zimmermann Ágoston Magyar-Angol Két Tanítási Nyelvű Általános Iskola (8060 Mór, Kodály Zoltán u. 28.) épületében a Magyar Kézilabda Szövetség (a továbbiakban: MKSZ) Országos Tornaterem Felújítási Programjának (IX. ütem) keretében a vagyonkezelő Székesfehérvári Tankerületi Központ által benyújtott pályázat alapján a tornaterem és kiszolgáló helyiségeinek felújításához, és ennek keretében utólagosan jóváhagyja a pályázat elbírálásához a polgármester által aláírt, a határozat-tervezet mellékletét képező nyilatkozatokat, továbbá felhatalmazza a tulajdonosi hozzájárulás kiadására.

A Képviselő-testület felkéri a Polgármestert, hogy a pályázó vagyonkezelő, a tulajdonos Önkormányzat és az MKSZ között megkötendő megállapodás tervezetét annak kézhezvételét követően határidőben terjessze elő a Képviselő-testület elé jóváhagyásra.

Határidő: értelem szerint

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző